Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 68/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση

(2003/C 309/06)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XT 72/02

Κράτος μέλος: Ιταλία

Περιφέρεια: Η ενίσχυση χορηγείται από την κεντρική εξουσία (ιταλικό κράτος).

Τα μέτρα εφαρμόζονται στις περιοχές για τις οποίες χορηγείται η εξαίρεση του άρθρου 87 παράγραφος 3 στοιχείο α), στις περιοχές για τις οποίες χορηγείται η εξαίρεση του άρθρου 87 παράγραφος 3 στοιχείο γ) της συνθήκης του Άμστερνταμ, οι περιοχές στις οποίες εφαρμόζεται ο στόχος 2, οι περιοχές που είναι επιλέξιμες για μεταβατική ενίσχυση στα πλαίσια του στόχου 1 και στις περιοχές που είναι επιλέξιμες για μεταβατική ενίσχυση στα πλαίσια του στόχου 2, καθώς και στις μειονεκτικές περιοχές που αναφέρονται στο διάταγμα του υπουργού εργασίας και κοινωνικής ασφάλισης της 14ης Μαρτίου 1995, που δημοσιεύτηκε στην Επίσημη Εφημερίδα της 15ης Ιουνίου 1995, αριθ. 138, και στις μετέπειτα τροποποιήσεις τους

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Κίνητρα για την αυτοεπιχειρηματικότητα και την αυτοαπασχόληση

Ενισχύσεις στην επαγγελματική εκπαίδευση

1. Μέτρα υπέρ της νέας επιχειρηματικότητας στους τομείς παραγωγής αγαθών και υπηρεσιών για τις επιχειρήσεις·

2. Μέτρα υπέρ της νέας επιχειρηματικότητας στον τομέα των υπηρεσιών·

3. Μέτρα υπέρ των κοινωνικών συνεταιρισμών

Νομική βάση: 1. Decreto legislativo n. 185 del 21.4.2000 adottato in attuazione della delega conferita dall'articolo 45, comma 1, della legge 17 maggio 1999, n. 144 (limitatamente al Titolo I, con esclusione dell'intero Capo III e delle disposizioni dei Capi I e IV relative ai progetti nel settore agricolo);

2. Regolamento di attuazione recante i criteri e le modalità di concessione delle agevolazioni previste dal Titolo I del decreto legislativo.

Il regime di aiuti conterrà l'esplicito riferimento al Regolamento (CE) n. 68/2001 della Commissione e tutti gli aiuti accordabili nell'ambito dello stesso soddisfano le condizioni previste dal regolamento medesimo

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 4000000 ευρώ

Μέγιστη ένταση ενίσχυσης: ΜΜΕ:

- Ειδική επαγγελματική εκπαίδευση: 35 %

- Γενική επαγγελματική εκπαίδευση: 70 %

Σε αμφότερες τις περιπτώσεις η ένταση προσαυξάνεται κατά:

- 5 εκατοστιαίες μονάδες για τις επιχειρήσεις που εδρεύουν στις περιοχές που είναι επιλέξιμες για περιφερειακές ενισχύσεις βάσει του άρθρου 87 παράγραφος 3 στοιχείο γ) της συνθήκης·

- 10 εκατοστιαίες μονάδες για τις επιχειρήσεις που εδρεύουν στις περιοχές που είναι επιλέξιμες για περιφερειακές ενισχύσεις δυνάμει του άρθρου 87 παράγραφος 3 στοιχείο α) της συνθήκης.

Οι προαναφερθείσες ανώτατες εντάσεις προσαυξάνονται κατά 10 εκατοστιαίες μονάδες εάν η επαγγελματική εκπαίδευση χορηγείται σε μειονεκτούντες εργαζομένους όπως αυτοί ορίζονται στο άρθρο 2, σημείο ζ) του κανονισμού (ΕΚ) αριθ. 68/2001

Ημερομηνία εφαρμογής: Οι ενισχύσεις που παρέχονται με βάση το παρόν καθεστώς θα μπορούν να χορηγηθούν από την ημερομηνία θέσης σε ισχύ του "κανονισμού σχετικά με τους κανόνες χορήγησης των διευκολύνσεων υπέρ της αυτοεπιχειρηματικότητας"

Διάρκεια χορήγησης του καθεστώτος ή της μεμονωμένης ενίσχυσης: Το καθεστώς λήγει την 31 Δεκεμβρίου 2006

Στόχος της ενίσχυσης: Στόχος της ενίσχυσης είναι η χορήγηση ενισχύσεων στην γενική και ειδική επαγγελματική εκπαίδευση όπως ορίζεται στο άρθρο 2 του κανονισμού (ΕΚ) αριθ. 68/2001, εντός των προαναφερθέντων ανωτάτων ορίων έντασης, για την επίτευξη των ακόλουθων προτεραιοτήτων:

α) προαγωγή της επιχειρηματικής επαγγελματικής εκπαίδευσης και της επαγγελματικότητας των νέων επιχειρηματιών·

β) προαγωγή της επιχειρηματικής επαγγελματικής εκπαίδευσης και της επαγγελματικότητας των γυναικών επιχειρηματιών·

γ) προαγωγή της επιχειρηματικότητας και της επαγγελματικότητας των μειονεκτούντων ατόμων

Οικείοι οικονομικοί τομείς: Όλοι οι οικονομικοί τομείς που προβλέπονται στο άρθρο 1 του κανονισμού (ΕΚ) αριθ. 68/2001, εξαιρουμένων των τομέων: της χαλυβουργίας, των ναυπηγικών κατασκευών, των συνθετικών ινών, της αυτοκινητοβιομηχανίας και των δραστηριοτήτων που συνδέονται με την παραγωγή, μεταποίηση ή διάθεση των προϊόντων του Παραρτήματος Ι της συνθήκης

Επωνυμία και διεύθυνση της επιδοτούσας αρχής: Ministero dell'Economia e delle Finanze Via XX Settembre, 97 I - 00187 Roma

Άλλες πληροφορίες: Οι ενισχύσεις που χορηγούνται δυνάμει του παρόντος καθεστώτος θα τηρηθούν λεπτομερώς από την κεντρική εξουσία (ιταλικό κράτος) στα κατάλληλα ad hoc μητρώα για μια περίοδο 10 ετών αρχής γενομένης από την ημερομηνία χορήγησης της ενίσχυσης.

Επιπλέον, η κεντρική εξουσία (ιταλικό κράτος) θα διατηρήσει την εγγραφή σχετικά με το καθεστώς ενισχύσεων για μια περίοδο 10 ετών αρχής γενομένης από την ημερομηνία κατά την οποία θα χορηγηθεί η τελευταία ενίσχυση σύμφωνα με το αυτό καθεστώς.

Τέλος, το ιταλικό κράτος θα διαβιβάσει στην Ευρωπαϊκή Επιτροπή μια ετήσια έκθεση σχετικά με την εφαρμογή του κανονισμού (ΕΚ) αριθ. 68/2001, σύμφωνα με το συνημμένο υπόδειγμα περιοδικής έκθεσης